39歲性感女神眼濕濕自爆被騙經歷:點解呢個世界有咁多壞人
鄧洢玲(阿蛋)日前(24/04)在Instagram開Live,當大家以為她要分享扮靚式衣着心得時,原來她是因為遭遇電話詐騙而開直播分享。直播開始時,她就眼泛淚光,說道:「點解呢個世界有咁多壞人呢?」
鄧洢玲(阿蛋)續說:「不過呢個市道係比較多人偷呃拐騙,今次分享都係畀大家打個底,希望大家都唔好中招。」有網民問蛋「有冇事」,她就回答:「冇俾人呃啲乜,純粹分享吓經歷。」
她表示,這一次電話詐騙與以往大家知道的方法相比,完全是一個新方法,實在令人防不勝防,對做生意的人來說更是危險。她分享道:「有一個人cold-call嚟按摩店,話想搵負責人。話嚟緊想做一個包場活動,連續包兩日,話有32個人上嚟按摩。」其後她着職員whatsapp這名「客人」但沒收到回覆,相隔了一會,這名「客人」就回電,表示轉了電話號碼,要負責人致電他另一個電話。阿蛋表示,之後就很快收到了whatsapp電話來電。
阿蛋說:「所有嘢都非常正路,佢聲稱自己係一間護老院嘅負責人,係一個男人,講廣東話但係口音唔正。」阿蛋也表示,知道是護老院之後,她就表示可以上門按摩,不過就被拒絕。她說:「佢哋堅持,係堅持,話希望帶老人家出去走吓,曬吓太陽,按吓摩。」阿蛋表示,傾談了非常多細節,也覺得對方「好正規」,沒什麼問題。
不過商談中就出現了一個陷阱位。阿蛋說:「中間就有一個位,對方話:『你記得畀多啲discount我喎,因為呢件事都係我處理。我一路都會搵你。』嗰晚我都冇乜為意,因為同緊朋友食飯,佢就好急咁追我開Invoice畀佢,其實佢係催我畀Invoice,好奇怪。」
之後阿蛋也如約給了對方Invoice,第二日星期二早上,她就收到對方連續幾個whatsapp call,表示下午會轉錢到戶落訂。阿蛋說:「臨收線之前佢就講:『鄧小姐你會唔會識得有人買電動輪椅?因為聽日有人嚟巡查,需要25部指定牌子指定型號。」阿蛋表示問過朋友後,也找不到,其後她又再收到對方電話,表示希望鄧洢玲阿蛋幫他們在某店舖購買電動輪椅。阿蛋說:「佢話因為自己同個老闆有拗撬,所以對方唔肯賣畀佢。去到呢度,我都覺得咁奇怪嘅。我未見過你,又唔係咁熟,點解要幫你買?我就打去問,問吓幾錢有冇現貨,再轉介返畀佢哋。」
戲肉到了!阿蛋說:「中間就嚟啦,有貪念真係要小心!佢點樣呃我呢?佢畀咗個contact我,我就問佢有冇現貨,佢哋又好快覆我喎。正常深圳公司唔會咁快,同埋佢哋唔會用whatsapp。」阿蛋表示,對方希望與新客戶有合作關係,所以會給予一個批發價,又指只需要先付一半訂金。阿蛋說:「我奇怪,點解所有嘢都咁順,佢又係用whatsapp打電話畀我,同埋正常佢係用wechat。最古怪係咩?佢係一部輪椅主動平二千蚊畀我!即係話25張輪椅,每張二千,就係五萬。如果你有貪念幫人做呢個trade,你就可以賺到五萬蚊呢,你就太天真啦!」
這時候,鄧洢玲阿蛋就覺得奇怪,當日就上網查證這間護老院,再打電話去問。阿蛋說:「我問有冇個林生,佢哋話冇。我再問多句:「你哋禮拜四五有冇一個活動係帶老友記出去?』佢哋就話:『冇喎!真係冇喎!』咁我就知道係一個電話詐騙。然後聲稱係護老院個人,就傳咗張receipt,寫住乜乜乜護老院轉咗25萬,就話買輪椅嘅錢,就話:『我轉咗錢,你快啲幫我訂輪椅啦!』另一邊賣輪椅嘅又話:『一點我有車落香港,你一定要入錢畀我。我先趕得切畀貨你。』我睇返e-banking,佢真係入咗25萬落我戶口!」不過,阿蛋也表示,她發現這筆「25萬」是經支票入帳的,即是說明天才能收錢。
鄧洢玲阿蛋也表示,那一刻已經知道是騙案,就拒絕了替其付款。她說:「跟住另一邊就話:『唔緊要,我過住關先,你求其過住幾萬蚊畀我先啦!』即係用到求其過住幾萬蚊,呃我廿幾萬變十幾萬,然後到幾萬蚊都殺,咁我梗係冇理佢啦。」阿蛋表示,最後也沒有再聯絡,甚至也打電話去銀行報備。